Austrálske národné vodnopólové družstvo mužov

Austrálske národné vodnopólové družstvo mužov je národné družstvo mužov, ktoré reprezentuje Austráliu v medzinárodných vodnopólových súťažiach a priateľských zápasoch. Funguje pod záštitou Australian Water Polo (AWP). Jeho prezývka je Sharks (Žraloci). Je to dlhodobo najlepší vodnopólový celok Oceánie, ktorý sa takmer pravidelne zúčastňuje všetkých medzinárodných podujatí, organizovaných Medzinárodnou plaveckou federáciou. Za jeho najväčšie úspechy možno považovať 3 bronzové medaily, ktoré družstvo dosiahlo vo Svetovej lige či vo Svetovom pohári.

Vrcholné podujatia 
Jeho najväčším úspechom na olympijských hrách je 5. miesto, ktoré dosiahlo na hrách v Los Angeles 1984 a Barcelone 1992. O 4 roky neskôr sa však nedokázalo na OH kvalifikovať.

Na majstrovstvách sveta sa dokázalo družstvo iba raz prebojovať do semifinále, hoci sa zúčastnilo všetkých turnajov. Bolo to v roku 1998, keď austrálsky Perth bol organizátorom majstrovstiev a austrálske družstvo sa na nich do semifinále dostalo zo štvrťfinálovej skupiny. V ňom ako aj v boji o 3. miesto nestačilo na európskych súperov.

Úspech zaznamenalo v roku 2007 a 2008 vo svetovej lige, keď dokázalo vybojovať bronzovú medailu, na úkor , resp. . Predtým, v roku 1993 získalo bronz na svetovom pohári v Grécku, keď v súboji o 3. miesto zdolalo .

Výsledky 
Olympijské hry

Majstrovstvá sveta

Svetová liga
 2002: nezúčastnilo sa
 2003: 7. miesto
 2004: 7. miesto
 2005: 11. miesto
 2006: 4. miesto
 2007:  3. miesto
 2008:  3. miesto
 2009: 6. miesto
 2010: 4. miesto
 2011: 6. miesto
 2012: 7. miesto
 2013: nezúčastnilo sa
 2014: 4. miesto
 2015: 5. miesto
 2016: 5. miesto

Svetový pohár
 1979: nezúčastnilo sa
 1981: 7. miesto
 1983: nezúčastnilo sa
 1985: 7. miesto
 1987: nezúčastnilo sa
 1989: 7. miesto
 1991: 7. miesto
 1993:  3. miesto
 1995: nezúčastnilo sa
 1997: nezúčastnilo sa
 1999: 8. miesto
 2002: nezúčastnilo sa
 2006: nezúčastnilo sa
 2010: 6. miesto
 2014: 5. miesto

Referencie

Pozri aj 
 Austrálske národné vodnopólové družstvo žien

Externé odkazy 
 Oficiálna stránka Australian Water Polo 
 Austrálske vodné pólo na stránke sportingpulse  
 Austrálske družstvo na stránke OH 2012 (archive.org) 
 Štatistický portál todor66.com 

Národné vodnopólové družstvá
Vodné pólo
Národné